LISTA PROVISIONAL DE ADMITIDOS, SUBALTERNO OEP 2017
ADMINISTRACIÓN LOCAL — Municipal — Pontevedra (Persoal, oposicións, 19/11/2019)

A concellería delegada do Servizo de Persoal e Cultura, en data 12/11/2019, ditou a seguinte resoluci ón: Publicadas no BOP núm.99, do 27 de maio de 2019, as bases xerais e específicas que regulan a convocatoria de procesos selectivos para acceder a diversas prazas no Concello de Pontevedra incluídas na OEP do ano 2017, realizados os trámites pertinentes para a formación dos Tribunais c ualificadores e finalizado o período establecido para a presentación de instancias (do 10/09/2019 ao 30/09/2019, ambos inclusive), esta Concellería delegada, de conformidade coas bases aprobadas e en exercicio das súas atribucións delegadas, Aprobar a lista provisional de aspirantes admitidos e excluídos á proba de selección convocada para a cobertura de dúas prazas de subalterno do Concello de Pontevedra incluídas na OEP 2017, segundo se relacionan a continuación. Os n úmeros cardinais sinalados xunto ao aspirante excluído, relacionado para o proceso selectivo no punto anterior, identifícanse cos seguintes motivos de exclusión: (1) Por non acreditar a súa identidade mediante copia simple por ambos lados do DNI ou outro documento similar. (2) Por non asinar ou non presentar a súa solicitude de admisión ás correspondentes probas selectivas ou por non aportar orixinal da solicitude (3) Pola non presentación do xustificante de aboamento dos dereitos de exame. (4) A identificación electrónica da persoa que achega a solicitude telemática non se corresponde coa identidade do solicitante. (5) Por non acreditar ter a nacionalidade española ou atoparse comprendido no eido de aplicación do artigo 57 do Real Decreto Lexislativo 5/2015, do 30 de outubro, polo que se aproba o Estatuto Básico do Empregado Público. (6) Por non corresponderse a praza á que se opta segundo a solicitude de participación coa praza e o importe sinalados no xustificante de aboamento de taxa dos dereitos de exame presentados. De conformidade co previsto no artigo 68 da Lei 39/2015, do 1 de outubro do procedemento administrativo común das administracións públicas, os aspirantes excluídos ou aqueles que puideran resultar omitidos, por non figurar na relación provisional de admitidos ou de excluídos, disporán dun prazo de dez días hábiles, a partir do día seguinte ao da publicación da presente resolución no Boletín Oficial da Provincia, para poder emendar, de ser o caso, o defecto que motivou a exclusión. Para ditos efectos deberá presentarse a documentación correspondente no Rexistro Xeral deste Concello ou nas demais formas que determina o artigo 16 da Lei 39/2015, no prazo sinalado. Advírtese aos interesados que, de non procederse á subsanación, en cada caso de que corresponda, serán declarados definitivamente excluídos. Concluído o prazo de 10 días para presentación de subsanacións ou reclamacións contra a presente resolución, de non presentarse reclamación algunha, a lista provisional de admitidos elevarase a definitiva. No suposto de que se produzan reclamacións deberá ditarse nova resolución, estimándoas ou desestimándoas. A resolución pola que se resolvan as reclamacións, aprobará a lista definitiva de admitidos e excluídos e publicarase no BOP e no Taboleiro de editos do Concello. O tribunal cualificador do proceso selectivo convocado quedará integrado da seguinte forma: Presidenta: — Dona María del Mar Lamoso Varela, xefa do Servizo de Secretaría e Asuntos Xerais do Concello de Pontevedra, sendo o seu suplente don Carlos Alberto González Muíños, xefe do Servizo de Benestar Social do Concello de Pontevedra. Secretario: — Don Miguel Ángel Barros Castro, administrativo xefe de negociado do Servizo de Deportes do Concello de Pontevedra, sendo o seu suplente don Edwin Efrain Ibinarriaga Lacy, administrativo adxunto á Secretaría Xeral do Pleno do Concello de Pontevedra. Vogais: — Don José Antonio Álvarez Vilariño, subalterno adscrito ao Servizo de Secretaría e Asuntos Xerais do Concello de Pontevedra, sendo o seu suplente don José Ángel Limeres González, xefe de negociado de actas do Servizo de Secretaría e Asuntos Xerais do Concello de Pontevedra — Dona Claudia Valeria Pacurar Milagros, administrativa xefa de negociado do Servizo de Secretaría e Asuntos Xerais do Concello de Pontevedra, sendo a súa suplente dona Sara Covela Rúa administrativa xefa de negociado do Servizo de Persoal do Concello de Pontevedra. — Dona Olga Elizabeth Almestre Tamborero, administrativa xefa de negociado do Servizo de Urbanismo, Medio Ambiente e Patrimonio Histórico do Concello de Pontevedra, sendo a súa suplente dona Socorro Pilar Xandre Petrone, subalterna adscrita ao Servizo de Secretaría e Asuntos Xerais do Concello de Pontevedra. Os membros do Tribunal cualificador poderán ser recusados, cando nos mesmos concorra algunha das circunstancias previstas para a abstención, de conformidade co establecido nos artigos 23 e 24 da Lei 40/2015, do 1 de outubro, do réxime xurídico do sector público. Cuarto.— A presente resolución publicarase no BOP e no Taboleiro de anuncios da casa do Concello de Pontevedra sita na rúa Michelena, 30 e no taboleiro de anuncios electrónico (http://sede.pontevedra. gal/public/bulletin/bulletin-index. xhtml), e de forma complementaria poderase publicar no apartado de información sobre emprego (http://sede.pontevedra. gal/public/dynamic/transparency/employment/) da sede electrónica xunto coa información do proceso selectivo. Así o ordena e dispón a concellería delegada no exercicio das súas atribucións delegadas, ante o secretario da administración municipal, que DA FE da precedente resolución.” En Pontevedra, na data da sinatura electrónica A concelleira delegada do Servizo de Persoal e Cultura